Rikunarita-ORG/Wikinium huggingface dataset:
# వసుంధర దాస్

| వసుంధర దాస్ |
| --- |
| 2010లో వసుంధర దాస్ |
| జననం |  (1977-08-18) 1977 ఆగస్టు 18 బెంగళూరు, భారతదేశం |
| వృత్తి | గాయని, నటి |
| క్రియాశీలక సంవత్సరాలు | 1998–2012 |
| భాగస్వామి |
రాబర్టో నారాయణ్ ​(m. 2012)​ |

**వసుంధర దాస్** (జననం 1977 ఆగస్టు 18) భారతీయ గాయని, సంగీత విద్వాంసురాలు, నటి.

ఆమె 2000లో వచ్చిన *హే రామ్* (తమిళం/హిందీ), *మాన్‌సూన్ వెడ్డింగ్* (ఇంగ్లీష్ 2001), సిటిజన్ (తమిళం 2001), రావణ ప్రభు (మలయాళం 2001), లంకేష్ పత్రికే (కన్నడ 2003) వంటి అనేక చిత్రాలకు నేపథ్య గాయనిగా గుర్తింపుతెచ్చుకుంది.

ఆమె ముధల్వన్ చిత్రానికి గానూ తమిళంలో ఉత్తమ నేపథ్య గాయనిగా ఫిల్మ్‌ఫేర్ అవార్డును గెలుచుకుంది. ఇదే చిత్రం 1999లో తెలుగు అనువాదంగా ఎస్. శంకర్ దర్శకత్వంలో **ఒకే ఒక్కడు** విడుదలైంది.

## వ్యక్తిగత జీవితం

ఆమె 1977 అక్టోబరు 27న కర్ణాటకలోని బెంగుళూరులో కిషన్ దాస్, నిర్మలా దాస్ దంపతులకు హెబ్బార్ అయ్యంగార్ కుటుంబంలో జన్మించింది. ఆమె బెంగుళూరులోని క్లూనీ కాన్వెంట్ హై స్కూల్, శ్రీ విద్యా మందిర్, మౌంట్ కార్మెల్ కాలేజీలలో చదువుకుంది. ఆమె ఆర్థికశాస్త్రం, గణాంకాలు, గణితశాస్త్రంలో డిగ్రీ పట్టభద్రురాలైంది.

ఆమె ఆరేళ్ల వయసులో తన అమ్మమ్మ ఇందిరా దాస్ వద్ద హిందూస్థానీ శాస్త్రీయ సంగీతంలో శిక్షణ పొందడం ప్రారంభించింది. ఇందిరా దాస్ సంగీత పాఠశాలను నిర్వహించేది. ఆ తర్వాత లలిత కళా అకాడమీలో చేరి పండిట్ పరమేశ్వర్ హెగ్డే దగ్గర వసుంధర దాస్ సంగీత పాఠాలు నేర్చుకుంది. ఆమె కళాశాల రోజుల్లోనే గర్ల్ బ్యాండ్‌కి ప్రధాన గాయని, కళాశాల గాయక బృందంలో సోప్రానో. ఆమె తమిళం, కన్నడ, తెలుగు, ఇంగ్లీష్, మలయాళం, హిందీ, స్పానిష్.. ఇలా ఏ భాష అయినా అనర్గలంగా మాట్లాడుతుంది.

2012లో ఆమె తన చిరకాల స్నేహితుడు, డ్రమ్మర్, పెర్కషనిస్ట్ అయిన రాబర్టో నరైన్‌ని వివాహం చేసుకుంది.

## కెరీర్

### నటిగా

వసుంధర దాస్ తన కెరీర్‌ను ముందుగా ప్లే బ్యాక్ సింగర్‌గా ప్రారంభించింది. అయినా ఆమె 1999లో కమల్ హాసన్‌తో కలిసి *హే రామ్* చిత్రంతో నటిగా రంగప్రవేశం చేసింది. ఆమె మలయాళ చిత్రం రావణప్రభు (2001)లో మోహన్‌లాల్‌తో పాటు, తమిళ చిత్రం సిటిజన్ (2001)లో అజిత్ కుమార్‌తో, కన్నడ చిత్రం లంకేష్ పత్రికేలో దర్శన్‌తో కలిసి ప్రధాన నటిగా చేసింది.

ఆమె మీరా నాయర్ చిత్రం మాన్‌సూన్ వెడ్డింగ్ (2001)లో కూడా నటించి మెప్పించింది.

### సంగీతకారిణిగా

ఆమె ఎ. ఆర్. రెహమాన్ తమిళ చిత్రం ముధల్వన్‌తో ప్లేబ్యాక్ సింగింగ్ కెరీర్‌ను మొదలుపెట్టింది. ఇందులో ఆమె పాడిన *షకలక బేబీ* పాటకు గాను 2001లో ఉత్తమ మహిళా నేపథ్య గాయని-తమిళం ఫిల్మ్‌ఫేర్ అవార్డును గెలుచుకుంది. తరువాత ఆమె విజయ భాస్కర్, యువన్ శంకర్ రాజా, జి. వి. ప్రకాష్ కుమార్ వంటి స్వరకర్తలతో కలిసి పనిచేసింది. సంగీత స్వరకర్తగా ఆమె మొదటి చిత్రం 2014లో వచ్చిన పరంతే వాలీ గాలి. ఈ చిత్రం విక్రమ్ ఖజురియాతో కలిసి చేసింది.

## ఫిల్మోగ్రఫీ

|  |  |  |  |  |
| --- | --- | --- | --- | --- |
| Year
 | Title
 | Role
 | Language
 | Notes
 |
| 2000
 | హే రామ్
 | మైథిలీ అయ్యంగార్
 | తమిళం/ హిందీ
 | తొలి చలనచిత్రం
 |
| 2001
 | మాన్‌సూన్ వెడ్డింగ్
 | అదితి వర్మ
 | హిందీ/ఇంగ్లీష్
 |  |
| 2001
 | సిటిజన్
 | ఇంధు
 | తమిళం
 |  |
| 2001
 | రావణప్రభు
 | ముండకల్ జానకి
 | మలయాళం
 |  |
| 2003
 | లంకేష్ పత్రికే
 | ప్రీతి
 | కన్నడ
 |  |
| 2003
 | ఫిల్మ్ స్టార్
 | లీల, ఒక ఖైదీ
 | హిందీ
 |  |
| 2004
 | వజ్రం
 | మిధునరాశి
 | మలయాళం
 |  |
| 2004
 | పత్తర్ బెజుబాన్
 | కల్పనా వర్మ
 | హిందీ
 |  |
| 2006
 | కుడియోం కా హై జమానా
 | నటాషా
 | హిందీ
 |  |
| 2006
 | కార్పొరేట్
 | ఆమెనే
 | హిందీ
 |  |
| 2007
 | ఏక్ దస్తక్
 | ఆకాంక్ష
 | హిందీ
 |  |

## మూలాలు
# యారాడి నీ మోహిని

| యారాడి నీ మోహిని |
| --- |
| దర్శకత్వం | మిత్రన్ జవహర్ |
| రచన | సెల్వరాఘవన్ |
| దీనిపై ఆధారితం | *ఆడవారి మాటలకు అర్థాలే వేరులే* (Telugu) |
| నిర్మాత | కె.విమలగీత |
| తారాగణం | ధనుష్ నయనతార |
| ఛాయాగ్రహణం | సిద్దార్థ్ |
| కూర్పు | కోలా భాస్కర్ |
| సంగీతం | యువన్ శంకర్ రాజా డి. ఇమ్మాన్ (1 సాంగ్) ధరన్ కుమార్ (2 సాంగ్స్) |
| నిర్మాణ సంస్థ | ఆర్.కె.ప్రొడక్షన్స్ |
| పంపిణీదార్లు | ఆర్.కె.ప్రొడక్షన్స్ |
| విడుదల తేదీ | 2008 ఏప్రిల్ 4 (2008-04-04) |
| సినిమా నిడివి | 131 నిమిషాలు |
| దేశం | ఇండియా |
| భాష | తమిళ్ |

**యారాడి నీ మోహిని** అనేది మిత్రన్ జవహర్ దర్శకత్వం వహించిన 2008 భారతీయ తమిళ భాషా రొమాంటిక్ కామెడీ చిత్రం. ఇది 2007లో విడుదలైన సెల్వరాఘవన్ ఆడవారి మాటలకు అర్థాలే వేరులే రీమేక్, ధనుష్, సెల్వరాఘవన్ సోదరుడు, నయనతార ప్రధాన పాత్రలలో నటించగా, కార్తీక్ కుమార్, రఘువరన్, తెలుగు సినిమా దర్శకుడు కె. విశ్వనాథ్, కరుణాస్, శరణ్య మోహన్ సహాయక పాత్రలు, కొంచెం భిన్నమైన క్లైమాక్స్ లో నటించారు. యువన్ శంకర్ రాజా సంగీతం అందించారు. ఈ టైటిల్ 1958లో శివాజీ గణేశన్-పద్మిని నటించిన ఉత్తమ పుతిరన్ చత్రంలోని పాట నుండి తీసుకోబడింది.

## నటవర్గం

* ధనుష్
* నయనతార
* రఘువరన్
* కార్తీక్ కుమార్
* కె. విశ్వనాథ్
* కరుణాస్
* శరణ్య మోహన్
* సుకుమారి
* రాజ్యలక్ష్మి
* వనితా కృష్ణచంద్రన్
* మనోబాల
* క్రేన్ మనోహర్
* నంద శరవణన్
* రచనా మౌర్య
* జపాన్ కుమార్
* రాగస్య

## పాటలు

యారడి నీ మోహిని చిత్రానికి సంగీతం అందించిన యువన్ శంకర్ రాజా, అసలు చిత్రానికి కూడా సంగీతం అందించారు. 9 ఫిబ్రవరి 2008న విడుదలైన పాటలు మొదటి విడుదలలో ఐదు ట్రాక్‌లు ఉన్నాయి, అవన్నీ ఒరిజినల్ వెర్షన్ నుండి "మానస మన్నించమ్మా" పాటను మొదట ఉంచబడ్డాయి. తరువాత డి.ఇమ్మాన్ రీమిక్స్ చేసిన వియత్నాం వీడు (1970) నుండి "పాలకట్టు పక్కతిలే" వెర్షన్ రికార్డ్ చేయబడింది, చిత్రంలో చేర్చబడింది; నిర్మాతలు రెండవ విడుదలను తీసుకురావాలని నిర్ణయించుకున్నారు. ఈ విడుదలలో 16 ట్రాక్‌లు ఉన్నాయి, అందులో ముందుగా విడుదలైన ఐదు పాటలు, "ఎంగేయో పార్థ" పాట మరో రెండు వెర్షన్‌లు ( కార్తీక్ పాడారుమరియు నవీన్, వరుసగా), "పాలకట్టు పక్కతిలే" పాట మరో రెండు రీమిక్స్‌లు ( ధరన్ రీమిక్స్ చేసారు ), "మానస మన్నించమ్మ" తమిళ వెర్షన్, "పెన్నె ఎన్నై కొడు", "ది పర్సన్ ఈజ్ ది లూజర్" [ సిక్ ], ఇది నాలుగు "ఫిల్మ్ స్కోర్ ట్రాక్‌లు" కాకుండా ప్రారంభ క్రెడిట్‌ల సమయంలో నడుస్తుంది. లిరిక్స్ అందించిన నా.ముత్తుకుమార్ .

| సంఖ్య
 | పాట
 | గాయకులు
 | నిడివి
 |
| --- | --- | --- | --- |
| 1
 | "ఎంగేయో పార్థ"
 | ఉదిత్ నారాయణ్
 | 5:27
 |
| 2
 | "ఓ! బేబీ ఓ! బేబీ"
 | నవీన్ మాధవ్, హరిచరణ్ , ఆండ్రియా జెరెమియా , భార్గవి
 | 5:44
 |
| 3
 | "ఒరు నాలైక్కుల్"
 | కార్తీక్ , రీటా
 | 5:45
 |
| 4
 | "వెన్నమేగం"
 | హరిహరన్
 | 4:40
 |
| 5
 | "నెంజై కసక్కి"
 | ఉదిత్ నారాయణ్ , సుచిత్ర
 | 5:11
 |

## మూలాలు

## బాహ్య లింకులు

* ఇంటర్నెట్ మూవీ డేటాబేసు లో *యారాడి నీ మోహిని*
# ఏ. ఆర్. రేహానా

| ఏ. ఆర్. రేహానా |
| --- |
|  |
| జననం | మద్రాస్, మద్రాస్ రాష్ట్రం, భారతదేశం
(నేటి తమిళనాడు, భారతదేశం) |
| వృత్తి | ప్లేబ్యాక్ సింగర్, కంపోజర్, ప్రొడ్యూసర్ |
| భార్య / భర్త | జి. వెంకటేష్ |
| పిల్లలు | జి. వి. ప్రకాష్ కుమార్ భవాని శ్రీ |
| తల్లిదండ్రులు | ఆర్. కె. శేఖర్ కష్టూరి |
| బంధువులు | ఎ. ఆర్. రెహమాన్ (సోదరుడు) ఇష్రత్ ఖాద్రీ (సోదరి) ఫాతిమా శేఖర్ (సోదరి) |

**ఏ. ఆర్. రేహానా** ఒక భారతీయ నేపథ్య గాయని, చిత్రాలకు స్వరకర్త. ఆమె ఎ. ఆర్. రెహమాన్ సోదరి, జి. వి. ప్రకాష్ కుమార్, భవానీ శ్రీ లకు తల్లి. ఆమె మొదటి పాట చాక్లెట్ చిత్రం నుండి *మల్లె మల్లె*, దీనికి స్వరకర్త సంగీత దర్శకుడు దేవా, మడేష్ నిర్మించారు, వెంకటేష్ దర్శకత్వం వహించాడు. 2005లో అవార్డు గెలుచుకున్న *కన్నతిల్ ముత్తమిట్టల్* సంగీతం కోసం ఆమె ఎ. ఆర్. రెహమాన్ తో కలిసి ఒక పాటలో పనిచేసంది. మణిరత్నం దర్శకత్వం వహించిన కాట్రు వేలియిడై నుండి ఆమె పాడిన తాజా పాట సారట్టు వండీల. ఆమె ఎస్. పి. బాలసుబ్రమణ్యం, బెన్నీ దయాల్ లతో కలిసి శివాజీ చిత్రంలో బల్లీలక్క అనే పాట కూడా పాడింది. ఆమె కన్నడ, తెలుగు భాషలలో కూడా అనేక పాటలు పాడింది. ఆమె 6కి పైగా తమిళ చిత్రాలకు స్వరాలు సమకూర్చింది. మలయాళ చిత్రం *వసంతతిండే కనాల్ వజిగలిల్* లో ఒక పాటను స్వరపరిచింది. మధురాయ్ కుమారన్ సిల్క్స్, సుగుణ మోటార్స్, డాజ్లర్ నెయిల్ పాలిష్ మొదలైన వివిధ బ్రాండ్లకు ఆమె జింగిల్స్ ను స్వరపరిచింది**.**

## ఫిల్మోగ్రఫీ

### గాయనిగా

* "మధురై జిల్లా"-శ్రీ
* "విడాయికోడు ఎంగల్"-*కన్నతిల్ ముత్తమిట్టల్*
* "మాలే మాలే"-*చాక్లెట్*
* "ఆహా తమిళం"-కంగలాల్ కైదు సే
* "పార్థలే పరావసం"-*పార్థలే పరవసమ్*
* "బల్లేలక్కా"-*శివాజీః ది బాస్*
* "బ్లూ థీమ్"-బ్లూ
* "కేడ కారి"-రావణన్
* "నాన్ యెన్"-*కోక్ స్టూడియో* (సీజన్ 3) ఎంటీవిలో (2013)
* "ఎన్నిలే మహా ఒలియో"-*కోక్ స్టూడియో* (సీజన్ 3) ఎంటీవిలో (2013)
* "కర్మ వీరన్"-"కొచ్చాడైయాన్"
* "పుథం పుత్తిథాయి"-"కడైసి పక్కం"
* "సారట్టు వండియాల"-*కాత్రు వెలియిడై*
* "మోరెతుకుచింది"-*చెలియా*
* "పొన్ని నది"-*పొన్నియిన్ సెల్వన్ః I (తమిళం)*
* "పొంగే నది"-*పొన్నియిన్ సెల్వన్ః I (తెలుగు)*
* "థర్ తిరువిజ"-*లాల్ సలాం*

### నిర్మాతగా

* *యెండా తలయిల యెన్నా వెక్కల* (2018)

### స్వరకర్తగా

* *మాచి* (2004)
* ఆటమెళ్ళం (2009)
* *పెసువతు కిలియా* (2009)
* కాదలగి (2010)
* ఎన్నై ఎథో సిత్తు విట్టాయ్ (2011)
* *మంచోట్టైల్ వీడు* (2012)
* *వసంతతిన్తే కనాల్ వజికలిల్* (2014)
* *పురియాద ఆనందం పుత్తగ అర్రంబం* (2015)
* కడైసీ పక్కం (2015)
* *యెండా తలయిల యెన్నా వెక్కల* (2018)
* *మిరియం మా* (2023)

## మూలాలు
# ఎం.ఎం.మానసి

| మానసి |
| --- |
| Born | ఎం.ఎం మానసి |
| Origin | చెన్నై, తమిళనాడు, భారతదేశం |
| Genres | ప్లేబ్యాక్ సింగర్, డబ్బింగ్ ఆర్టిస్ట్ |
| Occupations | గాయని, వాయిస్ ఓవర్ ఆర్టిస్ట్ |
| Instruments | గాత్రం, కీబోర్డ్ |
| Years active | 2001 – ప్రస్తుతం |

**ఎం.ఎం. మానసి** (జననం 1993 జనవరి 8) హిందుస్థానీ సంగీతములో శిక్షణ పొందిన భారతీయ నేపథ్య గాయని. ఆమె తమిళం, తెలుగు, కన్నడ, మలయాళం, హిందీ, ఆంగ్ల భాషలలో 170కి పైగా పాటలు పాడింది.

తమిళంలో ఆమె పాడిన *స్టైలిష్ తమిజాచి* (ఆరంభం), *కత్తికెడ* (కక్కి సత్తై), *సెమ్మ మాస్* (మాస్సు), *రోబో రోమియో* (తమిళుకు ఎన్ ఒండ్రై అజుతావుమ్‌), *సొత్తవాలా* (పులి), *ఆటకారి మామన్ పొన్ను* (తరై తప్పట్టై) తదితర పాటలు శ్రోతలను ఉర్రూతలూగించాయి. ఇళయరాజాకి 1000వ చిత్రం తారై తప్పట్టై.

ఆమె 2018 టాలీవుడ్ పీరియాడిక్ డ్రామా చిత్రం రంగస్థలం నుండి *రంగమ్మా మంగమ్మా ఏం పిల్లడు.. పక్కనే ఉంటాడమ్మ పట్టించుకోడు..* పాటకుగాను ఉత్తమ మహిళా నేపథ్య గాయని - తెలుగు సైమా (SIIMA) అవార్డును గెలుచుకుంది. ఈ పాట యూట్యూబ్‌లో తక్కువ టైమ్‌లో 10 కోట్ల మార్క్‌ను దాటిన తొలి దక్షిణాది పాటగా అప్పట్లో రికార్డు సృష్టించింది.

## బాల్యం, విద్యాభ్యాసం

చెన్నైలో పుట్టిన ఎం. ఎం మానసి ముంబైలో పెరిగింది. రెండు సంవత్సరాల వయస్సునుంచి ఆమె సంగీతం నేర్చుకోవడం ప్రారంభించింది. అప్పటినుంచే ఆమె నవరాత్రి ఉత్సవాలు, గణపతి పూజల సమయంలో బహిరంగ ప్రదర్శనలు ఇవ్వడం మొదలుపెట్టింది. ఆమెకు ఎం. ఎం. మోనిషా అనే సోదరి ఉంది. మానసి డీజి వైష్ణవ్ కళాశాల నుంచి స్కూల్ ఆఫ్ మేనేజ్‌మెంట్ లో తన చదువును పూర్తి చేసింది.

## కెరీర్

ఆమె కన్నడ సంగీత పరిశ్రమకు ఇళయరాజా ద్వారా దృశ్య (2014) చిత్రంతో, మలయాళ పరిశ్రమకు విద్యాసాగర్ ద్వారా ఒరు ఇండియన్ ప్రణయకథ (2013) చిత్రంతో పరిచయం అయింది. ఇక ఆమె బాలీవుడ్‌లోకి సంగీత దర్శకుడు దేవి శ్రీ ప్రసాద్ ద్వారా భాగ్ జానీ (2015) చిత్రంలోని *డాడీ మమ్మీ..* పాటతో ఎంట్రీ ఇచ్చింది. ఈ పాట యూట్యూబ్‌లో 20 మిలియన్ల మంది వీక్షించారు.

మానసి పాటలు పాడటమే కాకుండా తమిళ చిత్ర పరిశ్రమలోని ప్రముఖ కథానాయికలకు గాత్రదానం చేసింది. ఆమె ప్రముఖంగా డబ్బింగ్ ఆర్టిస్టుగా తమన్నా భాటియాకు బాహుబలి, తోజా, ధర్మదురై, దేవి, కత్తి సండై చిత్రాలలో చేసింది. అలాగే కాజల్ అగర్వాల్‌కు మారి, సమంతకు అంజాన్, కమలినీ ముఖర్జీకి ఇరైవి, హన్సిక మోత్వానికి మేఘమన్, నిక్కీ గల్రానీకి డార్లింగ్, వెలైను వందూత్త వెల్లైకారన్ చిత్రాలు, బిందు మాధవికి తమిళుకు ఎన్ ఒండ్రై అజ్ఝుతావుమ్, తాప్సీకి వై రాజా వై, తులసి నాయర్కి యాన్, స్వాతికి ఇధర్క్కుతానే ఆసై పట్టై బాలకుమారా, నజ్రియాకు తిరుమణం ఎనుమ్ నిక్కా, రితికా సింగ్‌కి ఓ మై కడవులే.. ఇలా పలు చిత్రాలలో హిరోయిన్స్ కి చేసింది

తెలుగులోనూ పాడిన పాటలు ఆమెకు మంచి క్రేజ్ తెచ్చిపెట్టాయి. వాటిలో ఆగడులోని "భేల్పూరి", పవర్లోని "నోటంకి", సరైనోడులోని "ప్రైవేట్ పార్టీ", శివంలోని "గుండె ఆగి పోతాందే", మసాలాలోని "మీనాక్షి", లెజెండ్‌లోని "ఓం సర్వాణి", తడాఖాలోని "మారా ఓ మారా", బలుపులోని "లక్కీ లక్కీ రాయ్", రంగస్థలంలోని "రంగమ్మా మంగమ్మా" వంటి పాటలు ఆల్ టైమ్ హిట్ గా నిలిచాయి.

ఇక 2023లో వంశీ పైడిపల్లి దర్శకత్వంవహించి రూపొందించిన వారసుడు చిత్రంలోని ‘రంజితమే’ పాట యూట్యూబ్‌ ట్రెండింగ్ లో నిలిచింది. దీనికి తమన్ సంగీతం అందింగా రామజోగయ్య శాస్త్రి రాసాడు. కాగా ఈ పాటను అనురాగ్‌ కులకర్ణి, ఎం.ఎం.మానసి ఆలపించారు.

## మూలాలు
# ఆది నారాయణ (తమిళ చిత్రం)

| ఆది నారాయణ |
| --- |
| దర్శకత్వం | జె. వెట్రివేందన్ |
| నిర్మాత | ఎస్. బాలాజీ |
| తారాగణం | కాజన్ మీరా జాస్మిన్ కరుణాస్ |
| ఛాయాగ్రహణం | ఆర్. సెల్వ |
| సంగీతం | శ్రీకాంత్ దేవ |
| నిర్మాణ సంస్థ | బాక్స్ ఆఫీస్ ప్రొడక్షన్స్ |
| విడుదల తేదీ | 2012 ఏప్రిల్ 27 (2012-04-27) |
| భాష | తమిళం |

**ఆది నారాయణ** 2012లో విడుదలైన తమిళ చిత్రం. ఈ చిత్రానికి వెట్రివేలన్ దర్శకత్వంవహించారు. గజన్, మీరా జాస్మిన్ ప్రధాన పాత్రలు పోషించారు.

## నటీనటులు

* గజన్ - ఆది నారాయణ
* మీరా జాస్మిన్ - లలిత
* కరుణాస్
* యోగిత
* మనో బాల
* సురులి మనోహర్ - పోలీస్ అధికారి

## ప్రొడక్షన్

2008 మార్చిలో ప్రొడక్షన్ హౌస్ వారు తమ కొత్త ప్రాజెక్ట్ అయిన దైవమగన్‌లో మీరా జాస్మిన్‌తో కలిసి నటించడానికి సంతకం చేసినట్లు ప్రకటించడంతో ప్రాజెక్ట్ ప్రకటించబడింది - అయితే అదే పేరుతో పాత చిత్ర  నిర్మాతల ఒత్తిడితో టైటిల్ మార్చబడింది. దర్శకుడు, నూతన దర్శకుడు వెట్రివేందన్, చిత్ర బృందం మొదట్లో ఈ చిత్రం ఒక సైకోటిక్ క్యారెక్టర్ చుట్టూ తిరుగుతున్నందున ఈ చిత్రానికి దేవ మగన్ అని టైటిల్ పెట్టాలని భావించారు, అయితే ప్రధాన పాత్ర పేరును ఆది నారాయణ అని పిలవాలని నిర్ణయించుకున్నారు.

## విడుదల

2012 ఏప్రిల్ 27 న తమిళనాడు అంతటా విడుదల అయ్యింది.

## సంగీతం

ఈ చిత్రానికి శ్రీకాంత్ దేవా సంగీతం అందించారు.

| No. | సాంగ్ | సింగర్స్ | లిరిక్స్
 |
| --- | --- | --- | --- |
| 1 | "ఇధుతానా కాదల్" | హరిచరణ్ | స్నేహన్
 |
| 2 | "హ్యాపీ న్యూ ఇయర్" | ఎస్. పి. బి. చరణ్, ప్రీతి సంయుక్త | వివేకా
 |
| 3 | "కన్న నీ" | సాధనా సర్గం | కబిలన్
 |
| 4 | "కరుప్పాయి" | సాధనా సర్గం
 |
| 5 | "ట్వింకిల్ ట్వింకిల్" | సాధనా సర్గం | పజని భారతి
 |

## మూలాలు
# భవతారిణి

| భవతారిణి |
| --- |
| జననం | భవతారిణి రాజా (1976-07-23)1976 జూలై 23 చెన్నై, తమిళనాడు, భారతదేశం |
| మరణం | 2024 జనవరి 25(2024-01-25) (వయసు: 47) శ్రీలంక |
| మరణ కారణం | కాలేయ క్యాన్సర్ |
| వృత్తి | నటి, ప్లేబ్యాక్ సింగర్, సంగీత దర్శకురాలు |
| తండ్రి | ఇళయరాజా |
| బంధువులు | వెంకట్ ప్రభు |

**భవతారిణి రాజా** (1976 జూలై 23 - 2024 జనవరి 25) భారతీయ నటి, సంగీత దర్శకురాలు, గాయని. ఆమె ప్రముఖ చలనచిత్ర స్వరకర్త ఇళయరాజా కుమార్తె. యువన్ శంకర్ రాజా, కార్తీక్ రాజాలకు సోదరి. ఆమె ఎక్కువగా తన తండ్రి, సోదరుల దర్శకత్వంలో పాటలు పాడింది. ఆమె తండ్రి స్వరపరిచిన భారతి చిత్రంలోని "మయిల్ పోల పొన్ను ఒన్ను" పాటను పాడినందుకు 2001లో ఉత్తమ మహిళా నేపథ్య గాయనిగా జాతీయ చలనచిత్ర పురస్కారం అందుకుంది.

తెలుగు, తమిళ ద్విభాషా చిత్రం గుండెల్లో గోదారి సినిమాలో ‘నన్ను నీతో..’ పాటను పాడిన ఆమె సంగీత అభిమానుల హృదయాలలో చోటు దక్కించుకుంది.

## వ్యక్తిగత జీవితం

ఆమె చెన్నైలోని రోసరీ మెట్రిక్ స్కూల్‌లో చదివింది. దీని తర్వాత చెన్నైలోని పీటర్స్ రోడ్‌లోని ఆదర్శ విద్యాలయంలో ఉన్నత మాధ్యమిక పాఠశాలలో చదువుకుంది.

భవతారిణిని ఒక అడ్వర్టైజింగ్ ఎగ్జిక్యూటివ్ అయిన ఎస్.ఎన్ రామచంద్రన్ కుమారుడు ఆర్. శబరిరాజ్ ను వివాహం చేసుకుంది.

## ఫిల్మోగ్రఫీ

(పాక్షికం)

* 1984: మై డియర్ కుట్టిచాతన్ (మలయాళం)
* 1995 రాసయ్య (*కుర్రాడు బాబోయ్*)
* 1996 అలెగ్జాండర్
* 1997 తేదినెన్ వంతతు
* 1997 కరువేలం పూక్కల్
* 1997: కధలుక్కు మరియాదై
* 1997: ఉల్లాసం (తెలుగు)
* 1998: కలియుంజల్ (మలయాళం)
* 1999 టైం (టైం)
* 2000: భారతి (ఉత్తమ నేపథ్య గాయనిగా జాతీయ చలనచిత్ర పురస్కారం)
* 2001: అజగి
* 2001: ఫ్రెండ్స్
* 2005: ఒరు నాల్ ఒరు కనవు
* 2005: పొన్ముడిపూజయోరతు (మలయాళం)
* 2006: అజగై ఇరుక్కిరై బయమై ఇరుక్కిరతు
* 2006: తామిరభరణి
* 2007: నాలయ్య పొజుతుం ఉన్నోడు
* 2008: ఉలియిన్ ఒసై
* 2008: ధనం
* 2009: పా (*పా* )
* 2010: గోవా
* 2011: మంకథ
* 2012: గుండెల్లో గోదారి (తెలుగు)
* 2013: బిరియాని (తమిళం/తెలుగు)
* 2014: అనెగన్ (*అనేకుడు*)
* 2021: మానాడు

### సంగీత దర్శకురాలిగా

* 2002: మిత్ర్, మై ఫ్రెండ్ (ఆంగ్లం)
* *2002:* మళ్ళీ మళ్ళీ చూడాలి (తెలుగు)
* 2003: అవునా (తెలుగు)
* 2004: ఫిర్ మిలేంగే (హిందీ) (అదనపు స్వరకర్త, బిజిఎమ్)
* 2005: గీయా గీయా (కన్నడ)
* 2006: అమృతం
* 2006: ఇలాక్కనం
* 2012: వెల్లచి
* 2012: పోరిడ పజగు
* 2018: కల్వర్గల్
* 2019: మాయానాది

## మరణం

భవతారణి రాజా 47 ఏళ్ల వయసులో క్యాన్సర్‌తో బాధ పడుతూ 2024 జనవరి 25న శ్రీలంకలో కన్నుమూసింది.

## మూలాలు
# అదితి పాల్

| Aditi Paul |
| --- |
| ముంబైలో 'KUBE' ప్రారంభోత్సవంలో అదితి పాల్ |
| Background information |
| Born |  (1979-08-01) 1979 ఆగస్టు 1 కోల్‌కతా, పశ్చిమ బెంగాల్, భారతదేశం |
| Occupations | * భారతీయ ప్లేబ్యాక్ సింగర్
* లైవ్ పెర్ఫార్మర్
 |
| Years active | 2004–ప్రస్తుతం |
|  |
| Website |  |

**అదితి పాల్** ఒక భారతీయ నేపథ్య గాయని. హిందీ చిత్రం గోలీయోన్ కి రాసలీల రామ్-లీల నుండి *ఆంగ్ లగా దే రే* పాట వెనుక ఆమె నేపథ్య గాత్రం, బాహుబలి 2: ది కన్ క్లూజన్ నుండి *వీరోన్ కే వీర్ ఆ*, తమిళ చిత్రం వారాయో వెన్నిలావే నుండి ఎన్ కధాల్, ఎన్ మన్నవ (తమిళ వెర్షన్), *వో మన్మధ* (తెలుగు వెర్షన్) ఎ. ఆర్. రెహమాన్ సంగీత దర్శకత్వంలో రజనీకాంత్ నటించిన బహుభాషా చిత్రం లింగ (2014) నుండి, మెహ్రునిసా వి లుబ్ యు (అర్మాన్ తో డ్యూయెట్ మాలిక్) *నాదానియన్ కర్ జతి హై*, *ఖ్వాబోన్ కో అంఖోన్ మే*, అన్హా తన్హా ఘుమ్ కే ధుండే (దిల్ జో నా కెహాకా చిత్రం నుండి జుబిన్ నౌటియాల్ దిల్ డ్యూయెట్), మరెన్నో ఆమె పాడినవి ఉన్నాయి. 2004లో ఇండియన్ ఐడల్ తొలి సీజన్ లో, అదితి పాల్ టాప్ 10 ప్రముఖ పాల్గొనేవారిలో ఒకరు. ఆమె తన బ్యాండ్ తో కలిసి భారతదేశం, విదేశాలలో క్రమం తప్పకుండా లైవ్ ప్రదర్శనలు ఇస్తుంది.

## నేపథ్యం

కోల్‌కాతాలో జన్మించిన ఆమెకు సంగీతంపై ఉన్న మక్కువను తల్లిదండ్రులు చాలా చిన్న వయస్సులోనే గుర్తించారు. అలా ఆమె చాలా చిన్న తనంలోనే గానం వైపు అడుగులువేసింది. ఆమె పండిట్ అజయ్ చక్రవర్తి వద్ద శాస్త్రీయ బెంగాలీ పాటలకు అధికారిక శిక్షణను తీసుకుంది. ఆ తువాత, ఆమె ముంబైలో భావదీప్ జైపూర్వాలే వద్ద శిక్షణ పొందింది.

## మూలాలు
# లియోన్ జేమ్స్

| లియోన్ జేమ్స్ |
| --- |
| Born |  (1991-12-01) 1991 డిసెంబరు 1 చెన్నై, తమిళనాడు, భారతదేశం |
| Origin | తమిళనాడు, భారతదేశం |
| Occupation | * సంగీత దర్శకుడు
 |
| Instrument | కీబోర్డ్/పియానో |

**లియోన్ జేమ్స్** (లియో) భారతీయ సినిమా సంగీత దర్శకుడు, గాయకుడు. ఆయన తమిళ, తెలుగు సినిమాలలో పనిచేస్తాడు. 2015లో రాఘవ లారెన్స్ దర్శకత్వం వహించిన తమిళ సినిమా కాంచన 2 కోసం రెండు పాటలను కంపోజ్ చేయడం ద్వారా ఆయన తొలిసారిగా అడుగుపెట్టి, తరువాత కో 2 (2016) సినిమాతో సంగీత దర్శకుడిగా గుర్తింపు పొందారు.

## తొలినాళ్ళ జీవితం

లియోన్ జేమ్స్ తన తండ్రి నోయెల్ జేమ్స్ ఏ.ఆర్ రెహమాన్ మేనేజర్‌గా పరిశ్రమలో పాల్గొనడం వల్ల సంగీతంపై ఆసక్తి పెంచుకున్నాడు. ఆయన అనిరుధ్ రవిచందర్‌తో కలిసి జింక్స్ అనే స్కూల్ బ్యాండ్‌లో వాయించాడు, ఈ జంట సన్నిహితులుగా మిగిలిపోయారు. ఆలాప్ రాజు, ప్రకాష్ హరిహరన్, జియోరాజ్ జార్జ్‌లతో కలిసి "నియో-కర్ణాటక ఫంక్" బ్యాండ్ & బృందం నవంబరు 2014లో ఒక స్వతంత్ర ఆల్బమ్‌ను విడుదల చేసింది. లియోన్ స్వరకర్తగా అరంగేట్రం చేయడానికి ముందు సంతోష్ నారాయణన్, అనిరుధ్ రవిచందర్ & థమన్ స్వరపరిచిన స్టేజ్ షోలు, ఫిల్మ్ ఆల్బమ్‌లకు కీబోర్డు వాద్యకారుడిగా పనిచేశాడు. లియోన్ తండ్రి జనవరి 2025లో మరణించాడు.

## డిస్కోగ్రఫీ

### స్వరకర్తగా

#### ఒరిజినల్ సౌండ్‌ట్రాక్

| సంవత్సరం
 | పని
 | భాష
 | గమనికలు
 |
| --- | --- | --- | --- |
| 2015
 | కాంచన 2
 | తమిళం
 | 2 పాటలు "సంది ముని" & "వాయ వీర"
 |
| *కో 2* |  |
| 2016
 | *కావలై వెండమ్* | తెలుగులో ఎంతవరకు ఈ ప్రేమ
 |
| 2018
 | *వీర* |  |
| నెక్ట్స్ ఏంటి
 | తెలుగు
 |  |
| *సిలుక్కువరుపట్టి సింగం* | తమిళం
 |  |
| 2019
 | ఎల్‌కేజీ 2020
 |  |
| 2020
 | *ఓ మై కడవులే* |  |
| 2021
 | *పాగల్* | తెలుగు
 | 1 పాట "కనపడవ"
నేపథ్య సంగీతం

 |
| 2022
 | *ఓరి దేవుడా* | *ఓ మై కడవులే* రీమేక్
 |
| 2023
 | దాస్‌ కా ధమ్కీ
 |  |
| *సింగిల్ శంకరం స్మార్ట్‌ఫోన్ సిమ్రానం* | తమిళం
 |  |
| *సబా నాయగన్* |  |
| 2025
 | *లైలా* | తెలుగు
 |  |
| *డ్రాగన్* | తమిళం
 |  |
| *మజాకా* | తెలుగు
 |  |
| సుందరకాండ
 |  |
| టిబిఎ | *మేక* † |  |

### గాయకుడిగా

#### సినిమా పాటలు కానివి

* 2015 – "ఎజుంతు వా" ( ఆండ్రియా జెరెమియా ఫీచర్స్ )
* 2015 – "పున్నగయ్య" ( ఆండ్రియా జెరెమియా నటించిన )
* 2018 – "కన్నె కన్నె" ( జోనితా గాంధీ నటించిన )
* 2020 - "ఉన్నా విడా మాటెన్" ( ఆండ్రియా జెరెమియా ఫీచర్స్ )
* 2020 - "సుజాలురెన్" (కో శేషా ఫీచర్స్ )
* 2021 - "ఉనకాగా నాన్ ఇరుపేన్" (అవినాష్ అశోక్ & శుభాంగి ఝా ఫీచర్స్)

#### సినిమా పాటలు

| సంవత్సరం
 | సినిమా
 | పాట
 | గమనికలు
 |
| --- | --- | --- | --- |
| 2006
 | *వరలారు* | "తోటపురం"
 | AR రెహమాన్ స్వరపరిచినవి
 |
| 2015
 | కాంచన 2
 | "సాండిముని"
 |  |
| *కో 2* | "కోహిల", "విదాధ"
 |  |
| 2016
 | *కావలై వెండమ్* | "ఎన్ పల్స్ యెతిటు పోరియే"
 |  |
| 2017
 | *సక్కా పోడు పోడు రాజా* | "ఉనక్కగా"
 | సిలంబరసన్ స్వరపరిచారు
 |
| 2018
 | *వీర* | "ఊతాండా సోల్తువా"
 |  |
| 2020
 | *ఓ మై కడవులే* | "హయ్యో హయ్యో"
 |  |
| 2025
 | *మజాకా* | "బేబీ మా"
 | తెలుగు పాట
 |
| *డ్రాగన్* | "డ్రాగన్ రైజ్"
 | తెలుగు డబ్బింగ్ పాట
 |

## మూలాలు

## బయటి లింకులు

* ఇంటర్నెట్ మూవీ డేటాబేసు లో లియోన్ జేమ్స్ పేజీ
* ఫేస్‌బుక్ లో లియోన్ జేమ్స్
# స్పైడర్ (సినిమా)

| స్పైడర్ |
| --- |
| దర్శకత్వం | ఎ.ఆర్.మురగదాస్ |
| రచన | ఎ.ఆర్.మురగదాస్ |
| నిర్మాత | మధు బి, నల్లమలపు శ్రీనివాస్ |
| తారాగణం | మహేష్ బాబు, రకుల్ ప్రీత్ సింగ్ |
| ఛాయాగ్రహణం | సంతోష్ శివన్ |
| కూర్పు | శ్రీకర్ ప్రసాద్ |
| సంగీతం | హారీష్ జయరాజ్ |
| నిర్మాణ సంస్థ | NVR Cinema |
| పంపిణీదార్లు | Reliance Entertainment Lyca Productions (**Tamil Nadu**) |
| విడుదల తేదీ | 2017 సెప్టెంబరు 27 (2017-09-27) |
| సినిమా నిడివి | 134 minutes |
| దేశం | India |
| భాషలు | తెలుగు, తమిళ్ |

మహేష్ బాబు, మురగదాసు దర్శకత్వంలో నటించిన ద్విభాష చిత్రం.

## కథ

ఫస్ట్ డే గ్రాస్ కలెక్షన్ 51 కోట్లు సాధించిన మొదటి సాంఘిక చిత్రం సినీ చరిత్ర లో ఇదే అని ఇప్పటి వరకు  చెప్పుకోవాలి. శివ (మ‌హేశ్‌) ఇంట‌లిజెన్స్ బ్యూరోలో ప‌నిచేస్తుంటాడు. షూటింగ్‌లో ప్రావీణ్యం ఉన్నప్పటికీ త‌ప్పులు జ‌ర‌గ‌క‌ముందే తెలుసుకుని వారిని కాపాడ‌టంలో ఆత్మసంతృప్తి ఉంద‌ని న‌మ్ముతాడు. ఆ ప్రకారం త‌న అవ‌స‌రాల‌కు అనుగుణంగా సాఫ్ట్‌వేర్‌ల‌ను సిద్ధం చేసుకుంటాడు. ప్రజలు మాట్లాడే వ్యక్తిగత ఫోన్ల ద్వారా కొన్ని ప‌దాలు వినిపిస్తే త‌న‌కు సమాచారం వ‌చ్చేలా రెండు సాఫ్ట్‌వేర్‌ల‌ను సిద్ధం చేసుకుంటాడు. ఆ ప్రకార‌మే కొంద‌రిని కాపాడుతుంటాడు. ఈ ప‌నిలో అత‌నికి మ‌రో ముగ్గురు స్నేహితులు సాయం చేస్తుంటారు. ఓ సారి ఇత‌నికి సాయం చేయ‌బోయి పోలీస్ ఉద్యోగం చేస్తున్న స్నేహితురాలు ప్రాణాల‌ను పోగొట్టుకుంటుంది. దాంతో దానికి కార‌కులెవ‌ర‌నే విష‌యాన్ని ఆరాతీస్తాడు.

భైర‌వుడు (ఎస్‌.జె.సూర్య‌), అత‌ని త‌మ్ముడు (భ‌ర‌త్‌) గురించిన విష‌యాలు అప్పుడే వెలుగులోకి వ‌స్తాయి. ఇత‌రుల ఏడుపు విని ఆనందాన్ని అనుభ‌వించే ఆ సోద‌రుల నేపధ్యం ఏంటి? జ‌నాల ఏడుపులు విన‌డానికి వాళ్లు ఎంత దూరానికైనా తెగిస్తారా? ఆసుపత్రిలో ఉన్న రోగుల ప్రాణాల‌తో భైర‌వుడు ఎలా ఆడుకున్నాడు. ఆ ఆట నుంచి జ‌నాల‌ను కాపాడ‌టానికి శివ‌కు చార్లీ (ర‌కుల్ ప్రీత్ సింగ్‌) ఎలా సాయం చేసింది? ఇంత‌కూ శివ‌కు, చార్లీకి ప‌రిచ‌యం ఎలా జ‌రిగింది? వ‌ంటివ‌న్నీ కథలో భాగం.

## తారాగణం

* మహేష్ బాబు
* రకుల్ ప్రీత్ సింగ్
* మాదాసు నాగయ్య
* హరీశ్ పేరడీ
* ఆర్జే బాలాజీ
* ప్రియదర్శి పులికొండ
* జార్జ్ మేరియన్
* సంపత్ రామ్
* దీప రామానుజం

## సాంకేతిక వర్గం

* దర్శకుడు : ఎ ఆర్ మురుగదాస్
* సంగీత దర్శకత్వం : హారీష్ జయరాజ్
* ఛాయ గ్రహణం: సంతోష్ శివన్
* నిర్మాత : మధు బి, నల్లమలపు శ్రీనివాస్

## విడుదల

సెప్టెంబర్ 27 2017 రోజున తెలుగు, తమిళ భాషల్లో విడుదల అయ్యింది .

## మూలాలు
# మెర్కు తొడర్చి మలయ్ మెర్కు

**మెర్కు తొడర్చి మలయ్ మెర్కు** అనేది 2018 తమిళ సినిమా. విజయ్ సేతుపతి నిర్మించిన ఈ సినిమాకి లెనిన్ భారతి దర్శకత్వం వహించాడు. ఈ సినిమాకు సినిమాటోగ్రాఫర్ తేని ఈశ్వర్, స్వరకర్త ఇళయరాజా. 2015లో ఇళయరాజా సంతకం చేసిన 1001వ చిత్రమిది.

భారతదేశంలోని పశ్చిమ కనుమల పాదాల వెంబడి నివసిస్తున్న భూమిలేని కార్మికుల సమూహం యొక్క జీవితం, సమయాల చుట్టూ ఈ చిత్రం తిరుగుతుంది. వాణిజ్యీకరణ పరిచయం గ్రామీణుల సాధారణ జీవితాల్లో సంఘర్షణను ఎలా సృష్టిస్తుందో ఇది చిత్రీకరిస్తుంది.

## కథ

తమిళ, మలయాళ రాష్ట్రాల సరిహద్దుల్లో పడమటి కనుమల్లో పర్వత పాదప ప్రాంతంలో ఒక కుగ్రామం. అక్కడి నిరుపేద ప్రజలు కొండమీద పండిన యాలకుల మూటలు గ్రామానికి మోసుకొనివచ్చే శ్రామికులుగా పొట్టపోసుకొంటూ ఉంటారు. రోజుకూలి చేసి జీవించే రంగస్వామి యాలకుల బస్తా మోసుకొని అడవిదారిలో గ్రామానికి వెళ్ళడంతో సినిమా మొదలుపెట్టి ఆ అటవీ ప్రాంత ప్రజల జీవన విధాంనాన్ని పరిచయం చేస్తాడు దర్శకుడు. అక్కడ పల్లీయుల జీవితంలో ధనం ప్రధానపాత్ర పోషించినట్లనిపించదు. ఇంకా ఏదో రూపంలో వస్తువినిమయ పద్ధతి కొనసాగుతూంటుంది. రంగస్వామి పెళ్ళిచేసుకొని వడ్డీవ్యాపారివద్ద రుణంతీసుకొని చిన్నపొలంకొని వ్యవసాయం చేస్తాడు.

చాకొ శ్రామికుల పక్షాన యాలకుల తోటల యజమానుల దోపిడీ విధానాలకు, యాంత్రికీకరణకు వ్యతిరేకంగా పోరాడుతూంటాడు. ఒక తోట యజమాని శ్రామికుల నాయకుల్లో పై నాయకుణ్ణి లోబరచుకొని శ్రామిక ఐక్యతను భంగంచేసి దోపిడీ విధానాన్ని అమలు చేస్తాడు. చాకొ అతని అనుచరులు ఆవేశంతో ఉద్యమాన్ని నాశనం చేసిన కమ్యూనిస్టు నాయకుడిమీద దాడి చేస్తారు. హత్యానేరానికి చాకొ, అతని అనుచరుడు రంగస్వామి ఏడు సంవత్సరాలు జైలుశిక్ష అనుభవిస్తారు. రంగస్వామి పొలాన్ని వడ్డీవ్యాపారి అప్పుకింద తీసేసుకొని, అతన్ని కొత్తగా కొండమీద ఏర్పాటు చేసిన పవన విద్యుత్ మిల్లు కాపలా బంట్రోతుగా నియమిస్తాడు. చివరకు సొంత పొలంలో వ్యవసాయం చేసుకోవాలన్న అతనికల కలగానే మిగిలిపోతుంది.
సినిమా మెల్లగా, లోకీలో మొదలై వేగంపుంజుకొంటుంది. భూస్వామి, వడ్డీవ్యాపారి అందరూ చాలా సౌమ్యులుగా ప్రవర్తించినట్లు ఉంటారు తప్ప ఎక్కడా ఘర్షణలు, గొడవలు ఉండవు. పారిశ్రామిక అభివృద్ధిలో సామాన్యులకు పాత్ర ఏమీ ఉండదని, సొకాల్డు డెవలప్ మెంట్ పేదలకు కాదని దర్శకుడు లెనిన్ భారతి వ్యంగంగా స్పురించేట్లు చేస్తాడు.
రంగస్వామి భూస్వామిని బస్తా యాలకులు తనకు అరువుగా ఇస్తే నగరంలో అమ్మి వచ్చిన లాభంతో, తనవద్ద ఉన్న డబ్బులతో పొలంకొంటానంటే భూస్వామి అతనికి పెద్ద యాలకుల మూట ఇస్తాడు. దారిలో ప్రమాదవశాత్తు మూట జారి లోయలోపడి రంగస్వామి స్వప్నం భగ్నమవుతుంది. అంత కష్టం వచ్చినా రంగస్వామి దంపతులు నిరాశ పడకుండా అప్పుచేసి చిన్న పొలంచెక్క కొంటారు.

పేదలు భూమికోసం తపించడం ఈ సినిమాలో మరొక అంశం. సినిమాలో అటవీప్రాంతం ఒక పాత్ర మాదిరి అనిపిస్తుంది. సినిమా చూస్తుంన్నంతసేపు మనుషులమీద కాకుండా దుర్మార్గపు వ్యవస్థ మీద అసహ్యం కలుగుతుంది.

## మూలాలు